Budapest, 2012.04. 26.

Kedves MAT Tag és Tagjelölt!

A 2012. évi (huszonkettedik) Altenburger Gyula Szimpózium 2012. május 17-19. között kerül megrendezésre Balatonvilágoson a FRIDA FAMILY - VOLÁN HOTEL-ben.
Cím: 8171 Balatonvilágos, Zrínyi u. 135. Telefon: +36 88 480-095.
A szállóvendégek számára ingyenes büféreggeli áll rendelkezésre.
A kosárlabdázási lehetőség idén is megoldható.

A szállásdíjak:
kétszemélyes elhelyezés esetén 7380 Ft/fő/éj,
egyszemélyes elhelyezés esetén 9740 Ft/fő/éj.
Ebéd ára: 2665 Ft/fő/alkalom.
Vacsora ára: 2285 Ft/fő/alkalom. (Első este grillvacsora.)

Szimpózium részvételi díj:
MAT tagoknak, MAT tagjelölteknek és MAT tagjelöltségért folyamodóknak: 0 Ft
Többieknek: 10 000 Ft

Azon MAT tagoknak és MAT tagjelölteknek, akik a teljes programon részt vesznek, kedvezményt biztosítunk, így ebben az esetben a részvételi költség 22000 Ft/fő kétágyas, míg 27000 Ft/fő egyágyas elhelyezés esetén. Azok a nyugdíjasok, akik saját költségen jönnek, 50 % kedvezményt kapnak.

A részvételi díjat banki átutalással lehet fizetni a 10405004-50515150-57571007 számlaszámra a Magyar Aktuárius Társaság részére. Kérjük, hogy a “Közlemény” rovatba írja be, hogy A/2012, továbbá annak nevét – beleértve a keresztnevet is - , aki(k)nek a részére a befizetés történik. Ha egy cég munkatársai közös címre kérnek számlát, akkor nem a jelentkezők nevét, hanem a cég nevét kérjük a banki átutalásba beírni. Ha valaki számlát igényel, a számla a rendezvény helyszínén vehető át.

Jelentkezés az alábbi linken:
http://www.actuary.hu/weblap/Altenburger_jelentkezes/jelentkezes.php

Jelentkezési határidő: 2012. május 10.

A Szimpózium előzetes programját mellékeljük.

Felhívjuk a figyelmet arra, hogy a péntek délelőtti programra ezúttal a Magyar Élet- és Egészségbiztosítási Orvostani Társaság (MÉBOT) és a MAT közös szervezésében kerül sor. A téma néhány, az úgynevezett „gender” irányelvhez kapcsolódó közös érdeklődésre számot tartó téma feldolgozása lesz. A tudományos program előtt kerül sor a Kemény György emlékérem átadására, megemlékezésre Kemény Györgyről, illetve megemlékezésre a 100 éve született Vincze Istvánról.
A péntek délelőtti program Siófokon a Panoráma hotelben kerül megrendezésre és 9 órakor kezdődik. Cím: 8600 Siófok, Beszédes J. sétány 80. Azokat a MAT tagokat, akik a Frida Hotelben szállnak meg, péntek reggel autókkal szállítjuk át Siófokra, és a délelőtti program végeztével ugyanígy szállítjuk vissza. Ehhez némi szervezési munkára lesz szükség, amit ott helyben oldunk majd meg.

A közgyűlési anyagokat később küldjük ki.

Üdvözlettel

Varga Tamás
MAT titkár